Diari Oficial de la Generalitat Valenciana


Sumari del DOGV 7515, del 29-04-2015 (2015/3691)

Notificació de resolució de desistiment i arxivament. Expedient número DIC-14/0238, Pedreguer.
----------------------------------------------------------------------------------------------

### Dades del document

Número de DOGV
:   7515

Data del DOGV
:   29-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3691


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució de desistiment i arxivament. Expedient número DIC-14/0238, Pedreguer. [2015/3691]  
Atés que han resultat infructuoses les gestions realitzades per a efectuar la notificació dirigida a Andrés Costa Carrió, d'acord amb el que preveu l'article 59.4 de Llei 30/1992, de Règim Jurídic de les Administracions Públiques i del Procediment Administratiu Comú, es notifica mitjançant este edicte.  
Acte que es notifica: resolució del cap del Servici Territorial d'Urbanisme.  
Expedient: DIC-14/0238. Pedreguer. Declaració d'interés comunitari per a l'ampliació d'edifici complementari en estació de servici, promogut per Andrés Costa Carrió.  
El cap del Servici Territorial d'Urbanisme, el dia 19 de febrer de 2015, va dictar la resolució següent:  
  
«Vist l'expedient de referència i sobre la base dels antecedents i fonaments següents  
  
Antecedents de fet  
1. Amb data 20 de juny de 2014, la persona interessada remet la sol·licitud de declaració d'interés comunitari per a l'ampliació d'edifici complementari en estació de servici, al polígon 11, parcel·la 279, de Pedreguer, en terrenys classificats pel planejament vigent en el municipi com a sòl no urbanitzable.  
2. Amb data 21 de juliol de 2014 i després de comprovar que esta sol·licitud no adjuntava la documentació mínima necessària per a la tramitació de l'expedient segons el que disposa la instrucció tècnica de 28 de maig de 2012, de la Secretaria Autonòmica de Territori, Medi Ambient i Paisatge, es va remetre un ofici a la persona interessada on se li requeria que havia de completar-la aportant:  
- Justificació de la disponibilitat dels terrenys (indicant referència cadastral i superfície registral).  
- Plànol d'emplaçament de la parcel·la referida al plànol cadastral.  
- Fitxa de dades de consulta descriptiva i gràfica de les parcel·les afectades i les confrontants (extretes de l'oficina virtual del cadastre).  
- Fitxa resum de dades d'emplaçament (model IA-12233).  
- Document acreditatiu de compromisos assumits davant de l'Administració.  
- Projecte tècnic (model IA-27824), que inclou l'estudi d'integració paisatgística i els annexos.  
Per a esmenar estes deficiències se li va concedir el termini de quinze dies, de conformitat amb el que disposa l'article 458.3 del Decret 67/2006, del Consell, pel qual s'aprova el Reglament d'Ordenació i Gestió Territorial i Urbanística. En cas contrari, se l'informava que es consideraria que desistia de la seua petició, després de la resolució prèvia.  
Consta en l'expedient el justificant de recepció de la notificació efectuada a la persona interessada el 28 de juliol de 2014.  
3. Atés que ha vençut l'esmentat termini, no consta en l'expedient administratiu de referència que s'haja aportat la documentació requerida.  
  
Fonaments jurídics  
1. De conformitat amb el que disposa el mencionat article 458 del Decret 67/2006, del Consell, pel qual s'aprova el Reglament d'Ordenació i Gestió Territorial i Urbanística, una vegada que la conselleria reba la sol·licitud requerirà, si és el cas, de la persona interessada l'esmena de les deficiències o la informació complementària que necessite, amb l'advertiment que es considerarà que desistix en la seua petició si no complix allò que se li ha requerit en el termini de quinze dies, després de la resolució prèvia.  
2. El Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat, establix que correspon al cap del servici territorial competent en matèria d'Urbanisme resoldre sobre el desistiment de les sol·licituds d'interés comunitari.  
Vist que no s'han personat en el procediment terceres persones interessades que insten la seua continuació.  
A la vista dels antecedents fàctics i fonaments jurídics exposats, resolc:  
  
Únic  
Declarar el desistiment del procediment instat per Andrés Costa Carrió i, en conseqüència, ordenar l'arxivament de l'expedient.  
  
Contra esta resolució, que no posa fi a la via administrativa, i de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es pot interposar un recurs d'alçada davant del director general d'Avaluació Ambiental i Territorial, en el termini d'un mes comptador a partir de l'endemà de la data de recepció d'esta notificació. Tot això sense perjuí que es puga exercitar qualsevol altre recurs o acció que considere oportú.»  
  
  
Alacant, 26 de març de 2015. El director general d'Avaluació Ambiental i Territorial: Juan Manuel Giner Corell.